24.4. vietetään Vaatevallankumousta. Silloin pukeudutaan omiin luottovaatteisiin ja kerrotaan niiden tarinat. Tämä takki on minulle yksi monista luottovaatteistani. Tarinan kerroin jo nyt, koska varmaankin tänä keväänä 24.4. on jo kevyempien kostyymien aika. Onneksi luottovaatteita löytyy monia, lisää tarinoita siis tiedossa. Lisää Vaatevallankumouksesta voit lukea vaikka Facebookin Vaatevallankumous-sivulta.
Lähettänyt punospirjo klo 20:13 4 kommenttia:
Tunnisteet: Kudottu kangas, Luottovaate, Neulominen, Takki, Tuunaus, Vaatevallankumous
Käytin ajan mm. virkkaukseen, ylläri. Tusina uusia ripustinkukkia, kymmenen eilisen mallin mukaan ja kaksi vähän erilaista.
Edelleen alkuperäinen viehättää näistä enemmän. Jotain muitakin kuvioita muotoja voisi tuotekehittää, ehkä. Umpinaisissa terälehdissä on 5 kjs:n sijasta yhteen silmukkaan pylväs ja pitkäpylväs ja toiseen pitkäpylväs ja pylväs. Ja viimeistä kerrosta ei ole, joten kukan ulkomitta pienempi kuin alkuperäisissä.
Olis voinut tehdä mustan ja valkoisen, mutta eihän mulla ole sellaisia lankoja. Väririippuvaisella. Kuvaaminen sen sijaan vaikeaa - kovaa ja kylmää salamalla, keltaista ja sameaa ilman.
Eikä vieläkään ärsyttänyt kukkien kiinni ompeleminen. JESS! Pitäisi kaivaa vielä loput repsottavat ripustimet esiin ja vaihtaa kukkiin. Ehkä noita kylppärin kasarilaattojakin nyt edelleen siedän!
Ripustinkukkien kuvaaminen riittää nyt. Katsotaan tuotekehittyykö muita hyviä kuviomuotoja samaa käyttötarkoitusta varten. Ohjeet eilisessä postauksessa eli täällä.
Lähettänyt punospirjo klo 21:07 4 kommenttia:
Tunnisteet: puuvillalangat, Pyyheliina, Sisustus, Tuunaus, Virkatut kukat, virkkaus
Lähettänyt punospirjo klo 21:21 10 kommenttia:
Tunnisteet: Pyyheliina, Reunapitsi, Ripustin, Tuunaus, virkkaus
Mohairpalat saivat olla vain hetken eli edellisen postauksen kuvauksen ajan pajupallon koristeina: Höyhenen kevyttä mohairia 19.1.2014.
Mohairpalat liitin ensin karhealla villalangalla ja tällä tekniikalla viiden palan nauhoiksi. Värijärjestys on tarkkaan harkittu, kun mulla pitää aina olla joku perustelu ja logiikka käytössä. Tapojen orja. Nauhat liitin yhteen ylimmän ruuturivin osalta, sama kiinnitystekniikka edelleen.
Toisesta ruudusta helmaan virkkasin joka nauhan väliin kiilat kolmen pylvään ryhmillä. Aina ruudun rajakohdassa yksi kerros enemmän kohti alareunaa. Helma levenee näin mukavasti alaspäin. Kiilojen värit vaihtelee.
Sitten tuumausta. Lankaa kovin vähän kaikista väreistä jäljellä. Ruutujen väreillä ilman vihreää neljä kerrosta kädenteille ensin kaksi kerrosta kolmen pylvään ryhmillä.
Sitten kaksi kerrosta kolme pylvästä viimeisellä vedolla yhteen virkaten, väliin kaksi ketjusilmukkaa. Näin kädenteille reunat vähän kapenivat kohti reunaa ja istuvuus on parempi. Toinen kädentie samoin.
No ehkä mohairmekko ei ole niin kuuma, etteikö voisi vielä maaliskuussa se päällä touhuta.
Ai, että miltä näyttää päällä? Minusta yllättävän hyvältä, kun malli eteni hämärän lopputuloksen visiona alusta lähes loppuun.
Nyt kuvat päättöminä, kun ei ollut kuvaajaa paikalla ja tukkakin sekaisin.
Lähettänyt punospirjo klo 18:55 9 kommenttia:
Tunnisteet: mekko, Mohairlangat, ruutuvirkkaus, Virkatut neliöt, virkkaus